అంతర్జాతీయ నోట్ల మార్పిడి ముఠా అరెస్టు71 కోట్ల విలువైన టర్కీ నోట్ల స్వాధీనంనాటకీయ ఫక్కీలో హెడ్కానిస్టేబుల్ అరెస్టుబెంగళూరు, జూన్ 21(ఆంధ్రజ్యోతి): రూ.71 కోట్ల విలువైన టర్కీ కరెన్సీని మారుస్తున్న అంతర్జాతీయ నోట్ల మార్పిడి ముఠాను బెంగళూరు పోలీసులు అరెస్టు చేశారు. వీరిలో ప్రధాన సూత్రధారి హెడ్ కానిస్టేబుల్ కావడం విశేషం. పోలీసుల నుంచి తప్పించుకునేందుకు తన సర్వీస్ రివాల్వర్తో తోటి హెడ్ కానిస్టేబుల్ను చంపుతానని సదరు హెడ్ బెదిరించాడు. అయితే, నాటకీయ ఫక్కీలో పోలీసులు అతన్ని అదుపులోకి తీసుకున్నారు. మారతహళ్లిలో చల్లస్వామి(37), షకీర్లు వ్యాపార భాగస్వాములు. ఈ క్రమంలో చిత్రదుర్గకు చెందిన ఓ వ్యక్తి షకీర్కి ఫోన్ చేసి.. తమ వద్ద టర్కీకి చెందిన రూ.5 లక్షల ముఖ విలువగల 78 నోట్లు ఉన్నాయని, వీటిని భారత కరెన్సీలోకి మార్చుకుంటే రూ.71 కోట్లకు పైనే వస్తుందని తమకు మాత్రం రూ.27 లక్షలు ఇస్తే చాలునని ఆశ పెట్టాడు. దీంతో ఒక్కసారిగా కోటీశ్వరులు అయిపోవచ్చునని భావించిన షకీర్.. మంగళవారం మధ్యాహ్నం మారతహళ్లి బ్రిడ్జి వద్ద కలిసేలా మాట్లాడుకున్నారు. నోట్ల మార్పిడిలో కీలకసూత్రధారి అయిన హెడ్కానిస్టేబుల్ నాగరాజ్.. షకీర్కు 5 లక్షల విలువ చేసే ఓ నోటును చూపించి.. మొత్తం నోట్లను రాత్రి 8 గంటలకు కలసి మార్చుకుందామని చెప్పాడు. అయితే ఈ వ్యవహారంపై అనుమానం వచ్చిన షకీర్.. మిత్రుడు చల్లస్వామితో కలసి పోలీసులకు ఫిర్యాదు చేశారు. రంగంలోకి దిగిన పోలీసులు మంగళవారం రాత్రి 8.30కు మఫ్టీలో షకీర్ మిత్రులుగా కాపుకాసి.. ఈ ముఠాను పట్టుకునేందుకు రంగం సిద్ధం చేశారు. ఈ క్రమంలో ఓ కారులో అక్కడకు చేరుకున్న నాగరాజు సహ ఐదుగురు ముఠా.. షకీర్ను రూ.27 లక్షల కోసం తొందర చేయడం గమనించి ఒక్కసారిగా పోలీసులు వారి కారును చుట్టుముట్టారు. అంతలోనే ఒకరు పరారీ కాగా మిగిలినవారిని బంధించేందుకు పోలీసులు సిద్ధమయ్యారు. ఏదో విధంగా తప్పించుకోవాలనే భావించిన హెడ్కానిస్టేబుల్ నాగరాజ్ తన సర్వీస్ రివాల్వర్ను తీసి మారతహళ్లి కానిస్టేబుల్ తిమ్మప్పరాజు తలకు గురిపెట్టి ‘నన్ను వదలకుంటే కాల్చేస్తా’నని బెదరించాడు. ఊహించని ఈ ఘటనతో బిత్తరపోయిన పోలీసులు వెంటనే తేరుకుని ఎగిరి నాగరాజ్ చేతిలోని పిస్టల్ను లాగేసుకున్నారు. అనంతరం, నాగరాజ్తోపాటు మిగిలిన ముగ్గురిని అదుపులోకి తీసుకున్నారు. ఈ ముఠా నుంచి స్వాధీనం చేసుకున్న 78 టర్కీ ఐదు లక్షల నోట్ల విలువ భారత కరెన్సీలో రూ.71 కోట్లకు పైనే ఉంటుందని బెంగళూరు నగర పోలీస్ కమిషనర్ ప్రవీణ్ సూద్ వెల్లడించారు.
antarjaatiiya notla marpidy mutaa arestu71 kotla viluvaina turky notla swaadhiinamnaatakii fakkiilo headconistable arestubengaluru, joon 21(aandhrajyoti): roo.71 kotla viluvaina turky karenseeni maarustunna antarjaatiiya notla marpidy mutaanu bengaluru poliisulu arestu chesaru. veerilo pradhaana suutradhaari head conistable kaavadam visesham. polisula nunchi tappinchukunenduku tana survies rivalvartho thoti head kaanistebulnu champutanani sadaru head bedirinchaadu. ayithe, natakiya fakkiilo poliisulu atanni adupuloki teesukunnaru. maaratahallilo challaswamy(37), shakirlu vyapara bhaagaswaamulu. ee kramamlo chitradurgaku chendina oo vyakti shakirki fon chesi.. tama vadda tarkeeki chendina roo.5 lakshala mukha viluvagala 78 notlu unnaayani, veetini bhaarata correnseeloki marchukunte roo.71 kotlaku paine vastundani tamaku maatram roo.27 lakshalu iste chaalunani aasha pettaadu. deentho okkasariga kotishwarulu ayipovachunani bhaavinchina shakir.. mangalavaaram madhyaahnam maaratahalli bridgi vadda kalisela matladukunnaru. notla maarpidilo keelakasuutradhaari ayina headconistable nagaraj.. shakirku 5 lakshala viluva chese oo notunu chuupinchi.. mottam notlanu raatri 8 gantalaku kalasi maarchukundaamani cheppaadu. ayithe ee vyavahaarampai anumanam vachina shakir.. mitrudu challaswamitho kalasi polisulaku firyaadu chesaru. rangamloki digina poliisulu mangalavaaram raatri 8.30ku maftiilo shakir mitrulugaa kapukasi.. ee mutaanu pattukunenduku rangam siddham chesaru. ee kramamlo oo kaarulo akkadaku cherukunna nagaraju saha aiduguru mutaa.. shakirnu roo.27 lakshala kosam tondara cheyadam gamaninchi okkasariga poliisulu vaari kaarunu chuttumuttaaru. antalone okaru parari kaga migilinavaarini bandhinchenduku poliisulu siddhamayyaaru. edho vidhamgaa tappinchukovalane bhaavinchina headconistable nagaraj tana survies rivaalvarnu teesi maaratahalli conistable timmapparaju talaku guripetti ‘nannu vadalakunte kalchesta’nani bedarinchaadu. oohinchani ee ghatanatho bittarapoyina poliisulu ventane terukuni egiri nagaraj chetiloni pistalnu lagesukunnaru. anantaram, nagarajtopatu migilina muggurini adupuloki teesukunnaru. ee mutaa nunchi swaadheenam chesukunna 78 turky aidu lakshala notla viluva bhaarata correnseelo roo.71 kotlaku paine untundani bengaluru nagara polies commisioner praveen sud velladinchaaru.